Aalborg Teaters bestyrelse har netop godkendt årsberetning og årsregnskabet for sæson 2014/15, selvom tallene viser underskud på 615.000 kroner, der dækker over et fald på otte procent i forhold til budgettet. - I sæson 2014/15 har der være tendens til at abonnenter har købt færre forestillinger end tidligere, hvilket tilskrives et mindre kendt repertoire. Desuden har teatret efter en bevidst strategi reduceret i antallet af fribilletter, lyder det i årsberetningen. Publikumsmæssigt var sæson 2014/15 den svageste i nyere tid for Aalborg Teater. I alt kunne teatret byde velkommen til 78.549 gæster, hvilket er et fald på 8 % i forhold til sæsonens budget - Med udgangspunkt i det lavere billetsalg og dermed en mindre billetindtægt har Aalborg Teater økonomisk haft en ikke helt tilfredsstillende sæson med et underskud på 615.000 kroner, skriver teatret i sin årsberetning. Egenkapitalen udgør pr. 30.06.15 t.DKK 15.059, heraf er t.DKK 8.198 bundet i en bygningsopskrivning og den frie reserve udgør t.DKK 6.862. Det har ikke været muligt at få en kommentar fra Teaterdirektør Hans Henriksen eller økonomidirektør Marianne Lund Jespersen.

Referat:
Man skal helt hen til sidste afsnit i årsrapporten for at se, at Aalborg Teater kommer ud af sæson 2014/2015 med stort underskud.